**VZN č. 104/2020**

**ktorým sa mení a dopĺňa VZN č. 83/2016 o nakladaní s komunálnymi odpadmi a s drobnými stavebnými odpadmi na území Obce Boleráz**

Obecné zastupiteľstvo v Boleráze na základe § 4 ods.3 písm. g) a § 6 ods. 1 zákona č. 369/1990Zb. o obecnom zriadení v znení neskorších predpisov v súlade s §81 ods.8 zákona č. 79/2015 Z.z. o odpadoch a o zmene a doplnení niektorých zákonov sa uznieslo na tomto Dodatku č. 1 k VZN č. 83/2016 o nakladaní s komunálnymi a drobnými stavebnými odpadmi na území obce Boleráz

DODATOK č. 1

k VZN č. 83/2016 o nakladaní s komunálnymi a drobnými stavebnými odpadmi na území obce Boleráz

Článok 3, § 6b Odpadové pneumatiky - v zmysle § 72 zákona 79/2015 Z.z. sa mení a znie nasledovne:

**Odpadové pneumatiky - v zmysle § 72 zákona 79/2015 Z.z. - spätný zber opotrebovaných pneumatík a spôsob nakladania s odpadovými pneumatikami**

1. **Konečný používateľ pneumatiky je povinný** pneumatiku po tom, ako sa stala odpadovou pneumatikou, **odovzdať distribútorovi pneumatík** okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.
2. Distribútor pneumatík je povinný:

 a) zabezpečiť na svojich predajných miestach spätný zber odpadových pneumatík, bez ohľadu na
 výrobnú značku a na dátum uvedenia pneumatík na trh, po celú prevádzkovú dobu,

 b) informovať konečných používateľov odpadových pneumatík na svojom webovom sídle, ak ho má
 zriadené, a na mieste, ktoré je pri predaji pneumatík viditeľné a pre verejnosť prístupné, o
 možnosti bezplatného spätného zberu,

1. **Konečný používateľ pneumatiky fyzická osoba** **je oprávnená** pneumatiku po tom, ako sa stala odpadovou pneumatikou, **odovzdať na zberný dvor.** Obec vykonáva bezplatne spätný zber odpadových pneumatík od občanov obce - konečných používateľov odpadovej pneumatiky bez podmienky viazania na kúpu novej pneumatiky alebo iného tovaru na mieste určenom obcou. Spätný zber odpadových pneumatík sa vykonáva na zbernom dvore v obci Boleráz. Prevádzkovateľ zberného dvora odoberie bezplatne odpadové pneumatiky len od občanov obce.
2. Výrobca pneumatík si na základe zmluvy s obcou bude plniť zákonné povinnosti podľa zákona o odpadoch, t.j. zabezpečí spätný zber opotrebovaných pneumatík. Obec zabezpečuje spätný zber opotrebovaných pneumatík odovzdaných držiteľmi do zberného dvora prostredníctvom spoločností oprávnených na spätný zber pneumatík, s ktorými uzatvorí zmluvu o zriadení a prevádzke zberného miesta.
3. Zakazuje sa ukladať odpadové pneumatiky:

 a) do zberných nádob na zber zmesového komunálneho odpadu,

 b) do zberných nádob na vytriedené zložky komunálneho odpadu,

c) do veľkokapacitných kontajnerov určených na zber objemného odpadu

1. Umiestnenie opotrebovaných pneumatík pred oplotením zberného¸ dvora, ich ukladanie na stojiská kontajnerov alebo do kontajnerov, prípadne ich ponechanie na voľných priestranstvách obce je priestupkom podľa § 115 ods.1 písm. c) zákona o odpadoch a zmene a doplnení niektorých zákonov v znení neskorších predpisov pri ktorom je možné uložiť pokutu až do výšky 1500€

Článok 7, § 24 Záverečné ustanovenia sa  dopĺňa o bod 5, ktorý znie nasledovne :

Dodatok č. 1 k VZN č. 83/2016 o nakladaní s komunálnymi a drobnými stavebnými odpadmi na území obce Boleráz schválilo obecné zastupiteľstvo obce Boleráz na svojom zasadnutí dňa 14.5.2020 uznesením č. 20/2020 a nadobúda právoplatnosť pätnástym dňom od jeho zverejnenia na úradnej tabuli.

Ostatné ustanovenia VZN obce č. 83/2016 o nakladaní s komunálnymi odpadmi a drobnými stavebnými odpadmi na území obce Boleráz ostávajú nezmenené v platnosti.

 Ing. Pavol Mackovčín

 starosta obce

VZN schválené obecným zastupiteľstvom dňa 14.5.2020

VZN zverejnené na úradnej tabuli obce Boleráz dňa 15.5.2020

Zverejnené : 15.5.2020

Zvesené: 30.5.2020